《梦徐道行》
明代·陈登

廿八人中最白眉，相逢每恨识君迟。虚心犹抱霜台节，直道因怀国士知。

东角趋朝同献纳，西清退食自委蛇。年来不道交游少，尔独频频入梦思。

作者简介：（1362—1428）明福建长乐人，字思孝。洪武中以儒士授罗田县丞。善文辞，工篆籀。永乐初诏能书者储翰林，登与华亭沈度、吴县滕用亨同入选。历十年始授中书舍人。登每见残碑断碣，必穷搜摩拓，审度而辨定之。有《石田吟稿》。